Øistein Kristiansen

For orienteringsløperen fra Steinkjer med samme navn, se Øystein Kristiansen

Øistein Kristiansen (født 1965) er en norsk karikaturtegner, billedkunstner, forfatter og artist. I Norge er han kjent som programleder for flere TV-programmer for barn om tegning og forming, deriblant Øisteins blyant.

 Bakgrunn og arbeid 
Kristiansen er oppvokst på Greåker utenfor Sarpsborg. Etter gymnaset begynte han som karikaturtegner i flere Østfold-aviser. Han leverte også tegneseriebidrag til bladene Pyton og til den norske utgaven av det amerikanske humor og satirebladet Mad. 

I 1992 reiste han som ryggsekkturist på lykke og fromme til Sørøst-Asia, blant annet til Bangkok, men endte etter hvert opp i Singapore. Der ble han kjent som Einstein Kristiansen i egne standupshow med karikaturtegning. Han startet også eget reklamebyrå, designet egne kles- og møbelkolleksjoner og holdt  tegnekurs for barn. 

I 2000 fikk han sitt eget TV-show i Singapore hvor han lærte barn å tegne og utvikle sin kreativitet. I 2004 ble han kjent som programleder for programmet Right On Top med formingstips for barn fra 6 til 12 år, et program som ble sendt på barnekanalen Nickelodeon i Asia.60 års omtale i Aftenposten 12. sept. 2025 I 2007 kom han på TV i India og Kina. Innholdet i TV-programmene var en blanding av tegnetips, animasjoner og fantasifull edutainment.

Julen 2007 viste NRK hans norskproduserte barne-tv-serie Øisteins blyant. Egmont var leverandør av tegnebøker, klistremerkehefte, lag-dine-egne t-skjorter-sett og tegnespill om Øistein Kristiansen. Julen 2008 viste NRK Øisteins Juleblyant med julemotiver. I perioden 2004–2008 representerte han det tyske firmaet Faber-Castell, verdens største produsent av blyanter. 

Øistein har også gitt ut fem bøker på Kagge forlag i perioden 2009–2013. Boka Livets Kruseduller (Kagge forlag 2010) har solgt mer enn  eksemplarer.  

I 2013 lanserte han det konseptet Øisteins Pappeske, som utenfor Norge har fått navnet Box Yourself. TV-serien med samme navnet er solgt til mer enn 50 tv-selskap og nettdistributører, som NRK super, SVT, AlJazeera (JCC), SUNTV (India), BESTV (Kina) og en rekke andre barnekanalen og -tjenester.  I 2015 lanserte han YouTube-kanalen med samme navn. I 2016 lanserte han sin norske YouTube-kanal Øisteins Blyant.  

I 2016–2017 har han utgitt bøkene Tegn fotball (2016), Tegnedilla (2016), Rampestreker (2016), Øisteins juleblyant (2016, 2017), Øisteins Pappeske (2016), Lær å tegne dyr (2017), Lille-Øistein drodler (2017) og Lær å tegne ABC (2017).  

I 2017 inngikk han et utvidet samarbeid med bokkjeden ARK. 

Kristiansens tegnestil er preget av en enkel og rask cartoonstil, med morsomme figurer, klare farger og energiske linjer. Han har laget en miniversjon av seg selv i figuren «Lille-Øistein» og sitt eget varemerke «Øisteins Blyant». Han har også tegnet og laget en mengde komiske kufigurer.

 TV-programmer 
 Art Factory
 Cows n Crayons
 Super Einstein
 Einstein's Tingkat Right On Top Art Mad Wild About Cartoons (Øisteins blyant)
 Christmas with Øistein (Øisteins juleblyant)
 That's Imagination (2009)
 Learn to Draw (Øisteins Blyant) (2012)
 Box Yourself (Øisteins Pappeske, sesong 1) (2013)
 Box Yourself Minis (Øisteins Pappeske, på 1-2-3) (2015–2016)
 Learn to Draw Minis (Tegn med Lille-Øistein) (2014–016)
 Doodle'' (Lille-Øistein drodler) (2015)
 Box Ideas (2017)

 Referanser 

 Eksterne lenker 



Kategori:Norske karikaturtegnere
Kategori:Norske illustratører
Kategori:Norske TV-programledere
Kategori:Norske youtubere
Kategori:Norske tegneserieskapere
Kategori:Programledere for NRK TV
Kategori:Personer fra Sarpsborg kommune